NaiveNeuron/SloPal huggingface dataset:
Hlina, Alojz, poslanec NR SR (2012-09-14):
Ďakujem veľmi pekne. Pán minister, treba uznať, že je o dve, o tri triedy vyššie ako väčšina teda častokrát príspevkov, ktoré tu zaznejú, a ešte je aj vtipný, čo sa oceňuje, a ja mám celkom rád, keď je človek vtipný, takže toto beriem k plusu. Ale znova tie argumentačné, toľko dier argumentačných, že keby bolo viacej času, že by sme mohli vydiskutovať, kto čo povedal, a to už vtedy je zle, keď kto čo povedal alebo nepovedal, a už keď nie je čo, ideme na osobu, či má niekto paranoju, alebo nemá paranoju. K tým veciam, že či som povedal, alebo nepovedal, ja som hovoril a stále to tvrdím, aj vo všetkých v materiáloch, čo aj je dneska, že ohlásenie toho protestu, že vytvára zákonné predpoklady nato, aby v budúcnosti mohlo byť zavedené. Štátny rozpočet v dôvodovej správe ráta na budúci rok, ja som nikdy nehovoril, že tento rok pre učiteľov, koniec koncov aj učitelia chcú na budúci rok peniaze, hej, čiže to sú znova také faktické veci, ktoré keby sme si išli bod po bode, tak pekne-krásne to vyložíme a odložíme. Ale mňa zarazilo to vzdanie sa toho, že tak či tak bude a my s tým nič neurobíme. Tak, pre Kristove rany, načo sme tu?! Akože niečo tak či tak bude a štát s tým nič neurobí, no tak fakt sme tu zbytoční. Viete, ja si počkám na túto debatu a ináč upozorním na dve roviny. Jedna rovina je to, že bude nejaký čip a budem, trebárs môžem monitorovať, komu to vadí, komu nevadí. Mne by to plus-mínus tiež tak nevadilo, ale bude, hovorme aj o platení, hej, a komu to nevadí, komu to vadí. Ale ja si počkám, to sú dve základné roviny, ide iba jedna, ale ja si počkám na debaty v poriadnych parlamentoch. Ja si počkám na debatu na túto tému vo Francúzsku, kde sú ľudia, ktorí boli ochotní sa za svoje práva biť. Prosím vás, toto nie je parlament, rozumiete, toto tu nie sú parlament, toto je nevoľníctvo. Toto máme normálne v génoch implantované, tu, čo nám povedia, otvoríme ústa, oči vypleštíme a ideme a ešte pridáme. Ja si počkám na veľkú a peknú debatu slobodných ľudí vo veľkých parlamentoch.
E. Bauer, poslankyňa: (2003-10-28):
Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 131 poslancov, za návrh hlasovalo 117, proti 9, zdržali sa 4, nehlasoval 1. Schválili sme tento návrh.
Zmajkovičová, Renáta, podpredsedníčka NR SR (2012-10-18):
Kolegyne, kolegovia, je 11.00 hodín, mali by sme pristúpiť k hlasovaniu. Pýtam sa, či je všeobecný súhlas, aby som dala ešte slovo pánovi poslancovi Kuffovi, ale ak dám slovo pánovi poslancovi Kuffovi, teda dám slovo aj pánovi ministrovi, aby povedal záverečné stanovisko. Je s tým všeobecný súhlas? (Súhlasná reakcia pléna.) Ďakujem. Nech sa páči, pán poslanec Kuffa.
Šimečka, Michal, podpredseda NR SR (2024-01-08):
Pani poslankyňa Števulová.
Lipšic, Daniel, poslanec NR SR (2015-10-30):
Ja nie som lekár a neviem, kvôli čomu premiér odišiel, či má problém s mechúrom, alebo mu chýba niečo iné (reakcie z pléna), v každom prípade, keď sa odvolávala premiérka Radičová na váš návrh, tak ako krehká žena tu sedela a počúvala vaše nezmysly. Váš premiér, keď sa rozdávala odvaha, tak asi stál vtedy v nejakom inom rade. To všetci vieme. Robí to opakovane. Je proste zbabelec. Malý hysterický zbabelec. (Reakcie z pléna.) A teraz k tomu, čo tu tlieskal pán poslanec Raši a pán poslanec Blaha, k Pente. (Reakcie z pléna.) Keď sa robilo precenenie (zaznenie gongu) zdravotných poisťovní Dôvera a Apollo, ako je možné, že ste umožnili cez pozmeňovací návrh tu pána poslanca Valockého vyviezť Pente a Širokému 400 mil. na Cyprus? Za pána ministra Rašiho to bolo. Nech sa k tomu vyjadrí. Na minulom odvolávaní bol o tom ticho. Som ho vyzval viackrát. Vyjadrite sa k tomu, že ste cez svoje zákony a cez svojich ministrov umožnili ne-zda-ne-ne vyviezť na Cyprus Pente a Širokému 400 mil. eur! K tomu sa vyjadrite. Nebudem citovať z Gorily, že kto s kým má rokovať. Možno máte v súčasnosti bližšie finančné skupiny ako Pentu, pripúšťam, ale netvárte sa, že vy ste Pente neprihadzovali v zdravotníctve biznis. A ešte aký! A ste ticho o tom. Nehovoríte o tom ani pol slova. A dokonca váš vtedajší minister financií odklepol, aby to nemuseli ani zdaniť, cez fiktívne, špekulatívne účtovné operácie 400 mil. pol na pol. Ja som rád, že tu niektorí akože vyskakujú a vykrikujú o finančných skupinách. Teším sa tomu. A čo ste robili vy?! A keď bol pred tromi rokmi tu zákon o PPC-čku, ktorým ste chceli prihrať Pente 450 mil., vy ste ako hlasovali, pán poslanec Blaha, v prvom čítaní? Si to pozrite. (Potlesk.)
Mizík, Stanislav, poslanec NR SR (2018-05-25):
Ďakujem za slovo. Tak, pán Dostál, vy ste odtrhnutý od reality. Keby som vás vzal učiť do mojich bývalých škôl, do troch mesiacov by ste bol v Pezinku, ale nie ako ja včera na súde, ale v liečebni. A k pani Zimenovej, áno, mám určité stereotypy a myslím si, že klasická stará, dobrá škola bola dobrá škola. Ďakujem.
Podmanický, Ján, poslanec NR SR (2023-06-15):
Ktoré?
Mizík, Stanislav, poslanec NR SR (2022-03-22):
Áno, tento zákon je absolútne potrebný, pretože je donebavolajúcou drzosťou našej zradcovskej vlády toto, čo spravila, a ktorá takto a touto zmluvou s USA ponížila Slovákov a tiež všetkých občanov iných národností žijúcich v Slovenskej republike. Táto zmluva urobila z cudzej vojenskej baganče übermenscha, nadčloveka oproti občanom Slovenskej republiky. Túto nespravodlivosť napravuje návrh tohto zákona, aj keď ja osobne mám sen. Raz bude Slovensko bez týchto zmlúv, bez cudzích vojakov, bez týchto bagančí cudzích a tiež bez toho nelegálneho, odporného plotu okolo americkej ambasády. Ďakujem.
Laššáková, Jana, podpredsedníčka NR SR (2015-09-25):
Pán spravodajca, chcete zaujať stanovisko? Nie. Prerušujem rokovanie o tomto bode programu. Teraz nasleduje návrh na doplnenie úloh príslušníkov ozbrojených síl Slovenskej republiky vo vojenskej operácii EUFOR ALTHEA v Bosne a Hercegovine . Návrh má tlač 1623 a správa výboru má tlač 1623a. Návrh uvedie minister obrany Martin Glváč. Nech sa páči, pán minister, máte slovo.
Bugár, Béla, podpredseda NR SR (2016-10-19):
Prezentujme sa a hlasujme o návrhu prerokovať tento vládny návrh zákona v druhom čítaní. (Hlasovanie.) Prítomných 143 poslancov, za 108, proti 19, zdržalo sa 16 poslancov. Konštatujem, že sme schválili, že návrh zákona sa prerokuje v druhom čítaní. Pán poslanec, výbory, gestorský výbor a lehoty.
Přidal, Alojz, poslanec NR SR (2014-09-25):
Nie je to náš poslanec za našu politickú stranu...
Fico, Robert, poslanec NR SR (2022-03-22):
Pán predseda, schválili sme procedurálny návrh pána poslanca Šimka, ale ja navrhujem, dokončime hlasovania, po skončení hlasovaní nech dokončí pán Šimko návrh zákona, ktorý navrhuje, a potom ešte urobíme jedno hlasovanie. Poďme teraz hlasovať o tých návrhoch, ktoré máme pred sebou.
Nash, Natália, poslankyňa NR SR (2024-01-08):
Ďakujem za slovo. Ďakujem, Veronika Šrobová, aj za pripomenutie princípov demokratického a právneho štátu, ktoré sú v tomto procese vládnou väčšinou absolútne pošliapané. Vládna väčšina pošliapala princíp legality, teda súladu so zákonom a ústavou a ich dodržiavanie orgánmi štátnej moci, odignorovala princíp zákazu svojvôle a zneužitie, zneužitia moci vykonaním tohto skráteného legislatívneho konania napriek tomu, že absentovali právne dôvody a, ale boli nahradené silnou motiváciou, inými pohnútkami. Ďalej pošliapala princíp transparentnosti a verejnej kontroly a ten bol pošliapaný tým, keď vládna väčšina znemožnila verejnosti oboznámiť sa s návrhom zákona v dostatočnom predstihu a dať možnosť verejnosti odborne, odbornej oponentúry k tomuto návrhu. Našťastie, verejnosť si v tomto prípade, sa nenechala úplne umlčať a jej hlas budeme počuť aj vo štvrtok v uliciach našich miest. Ďakujem.
Brocka, Július, poslanec NR SR (2012-06-20):
Ďakujem pekne. Pán poslanec Novotný, v TA3-ke v televízii odvčera beží nepretržite citát vášho predsedu Pavla Freša, že: „Socialisti podporujú, aby ľudia vysávali systém.“ Ja som si sprvu myslel, že tento citát reaguje na váš pozmeňovací návrh o pokračovanie vysávania systému sociálnych služieb, ale mýlil som sa. Pán Frešo komentoval 22 opatrení, ozdravných opatrení verejných financií, ktoré navrhuje strana SMER a Robert Fico. Ja si však myslím, pán kolega, že váš návrh je dvadsiatym tretím opatrením tzv. ozdravenia verejných financií. A aj o ňom platí citát vášho predsedu, že socialisti podporujú, aby ľudia vysávali systém. A keďže váš predseda a pán župan Frešo rovnako podporuje tento váš návrh, ja by som tento jeho citát ešte upravil: „Socialisti a župani podporujú, aby ľudia vysávali sociálny systém.“
V. Veteška, podpredseda NR SR: (2003-12-10):
I. Kiňo, poslanec: Diskutabilná je i odôvodniteľná štátna podpora pre zahraničných investorov vo forme, akú prezentuje vláda. Pre tento typ podpory sa používajú zmluvy, ktoré sú tajné, a pritom ide o peniaze daňových poplatníkov. Ako príklad možno uviesť akciu Peugeot, (So smiechom.) kde štátna podpora je vo výške 7 mld., čo prestavuje 700 000 Sk na jedno pracovné miesto. Ako hlavný argument sa uvádza zvýšenie zamestnanosti v oblasti. Skutočnosť je však taká, že podpora smeruje do regiónov, kde zamestnanosť nie je ten hlavný ekonomický problém. Ako ďalší príklad by som uviedol Všeobecnú zdravotnú poisťovňu. Keď nám bol predložený návrh rozpočtu, s hrôzou som zistil, že priemerný zárobok v tomto úrade je 20 000 Sk, v návrhu bolo zvýšenie o 8 % a keď som si zisťoval, aké sú priemerné zárobky v štátnych a súkromných zdravotných zariadeniach, verte mi, je to neporovnateľné. Čiže úradníci, ktorí majú robiť obsluhu pre lekárov, ktorí znášajú všetky riziká a zodpovedajú do slova a do písmena za zdravie tohto národa, sú neporovnateľne horšie honorovaní ako úradníci kontrolovaní vládou. Takto možno polemizovať nad jednotlivými položkami rozpočtu, či sú primerané, alebo nie, donekonečna. Kľúčovou otázkou zostáva podstata a to systémová kreácia štátneho rozpočtu. Podľa môjho názoru rozpočet nemôže byť postavený lepšie, ako je. Ak nie je zaručená dynamika ekonomiky cez ekonomický rast a nie nepodložené očakávanie rastu, finálnej spotreby obyvateľstva a zahraničného dopytu. Existujú riziká a neistota príjmov prameniaca z daňovej reformy, existujú riziká dôchodkovej reformy zdravotnej a sociálnej reformy a reformy školstva. Existuje nejasné financovanie vyšších územných celkov a kalkuluje sa s jednorazovými príjmami z doprivatizácie strategických podnikov. Nebudem sa bližšie zmieňovať o dlhoch, ktoré rastú do astronomickej výšky, dnes sa to pohybuje okolo15 mld. dolárov, pričom len vo výdavkoch štátneho rozpočtu sa počíta s úrokovým zaťažením okolo 30 mld. Sk. Existuje teda reálna hrozba, že podobne, ako to bolo v rozpočte na rok 2003, je nereálne nadhodnotená príjmová časť, keď makroekonomické ukazovatele a východiská sú nereálne nastavené. Veď len za 9 mesiacov tohto roku boli dane vybrané o 26 mld. Sk menej, ako boli rozpočtované. Záverom by som len dodal, že takto formulovaný rozpočet je neakceptovateľný z toho dôvodu, že všetky nevyhnutné fiškálne reštrikcie dopadajú len na bedrá občanov a podnikov, pričom vláda odmieta prijať opatrenia, ktoré by obmedzili jej vlastné výdavky a nehospodárnosť. Ďakujem. (Potlesk.)
T. Cabaj, podpredseda NR SR: (2009-12-03):
Pán spravodajca, chcete sa vyjadriť? Nech sa páči.
Urban, Miroslav, poslanec NR SR (2021-04-30):
Ďakujem za slovo. Pekné ospravedlnenia, len si myslím, že ako člen vlády by ste sa mali ospravedlniť aj za tie tisícky obetí pandémie COVID-19, ale aj ďalšie tisícky úmrtí na odvrátiteľné ochorenia, ktoré vlastne boli zanedbané vzhľadom na zlú zdravotnú starostlivosť. Vieme štatisticky, už sa to tu viackrát spomínalo, 11 600 mŕtvych z 380-tisíc pozitívne testovaných. Tá mortalita vychádza okolo 3 %. Ak si to porovnáme napríklad s Dánskom, ktoré má podobný počet obyvateľov, 2,5-tisíc mŕtvych z 250-tisíc pozitívne testovaných. Oni majú jednopercentnú mortalitu, my trojpercentnú. Ja viem, že to spadá pod ministerstvo zdravotníctva, ale ste predstaviteľ tejto vlády, takže mali by sme sa ospravedlniť, aj koalícia, možno teda aj opozícia za tieto nelichotivé čísla, ku ktorým sme dospeli, a je to podmienené naozaj zlým manažmentom COVID-pandémie, za ktorú môžete vy, s improvizáciou a chaotickým vládnutím. A ešte ma potešil teda ten fakt tých päť nemocníc, čo chcete postaviť, to je fajn, len aby ste tam mali personál, lebo zatiaľ nejaké pozitívne kroky k zdravotníkom som ešte nezaznamenal od tejto vlády. Ďakujem.
M. Hort, podpredseda NR SR: (2008-05-14):
Pýtam sa, či chce niekto reagovať na vystúpenie pána poslanca Freša. Nie. Končím možnosť prihlásiť sa s faktickou poznámkou na jeho vystúpenie. Pán Frešo bol jediný prihlásený do rozpravy písomne, a preto teraz otváram možnosť, kto sa chce k tomuto návrhu zákona do rozpravy prihlásiť ústne. Pani Magda Košútová ako jediná. Končím možnosť prihlásiť sa do rozpravy ústne. A slovo dávam pani spravodajkyni v rozprave.
Holeva, Viliam, poslanec NR SR (2012-04-04):
Sľubujem. (Potlesk.)
Šípošová, Janka, poslankyňa NR SR (2014-10-28):
No ešte som v polovici.
Petrák, Ľubomír, poslanec NR SR (2020-04-07):
Ďakujem za slovo, pán kolega. Stotožňujem sa s tými argumentami, ktoré ste povedali. Ja by som to možno doplnil ešte o to vzhľadom na to, že svojím pozmeňujúcim návrhom disponuje predkladateľ, predkladateľka, v tomto prípade aj spravodajkyňa. Ja by som sa prihováral za to, aby prvý bod pozmeňujúceho návrhu bol vypustený. Vzhľadom na to, že aby bolo umožnené aj nerokovať v období troch mesiac..., teda každé tri mesiace. Myslím si, že je to ďalšia možnosť, ktorá obce, ktoré nemajú nič nutné, tak aby sme ich zaťažovali videokonferenciou alebo per rollam-om so všetkými týmito náležitosťami, je absolútne neadekvátne. Ak by sme podľa vášho vystúpenia nechali možnosť jednu, druhú alebo tretiu, nič nepokazíme a je to len na prospech veci. Takže ak je to, ak je to možno, ak by sa pani predkladateľka s tým stotožnila, by som ju poprosil, že by vyňala tento bod na osobitné hlasovanie, aby bol neschválený. A pokiaľ ide o všetky vaše pripomienky, ktoré hovoria o tom, že sme to dosť silne skomplikovali. Ja rozumiem zámeru predkladateľov, ktorí sa snažia procesne to upraviť, ale myslím si, že žiaden zákon nemá obsahovať všetky veci, ktoré sa nám z dnešného pohľadu zdajú, že sú relevantné, lebo život je omnoho viac farbistý, a s istotou sa vám nepodarí vysporiadať so všetkými situáciami, ktoré v živote môžu nastať. Ale je to lepšie ako nič a aj v tejto forme tento návrh zákona podporím, len poprosím, keby sa dal vypustiť ten bod prvý pozmeňujúceho návrhu.
Ďuriš Nicholsonová, Lucia, podpredsedníčka NR SR (2017-03-30):
Ďakujeme pekne pani poslankyni za uvedenie predmetného návrhu zákona. A teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Lukáčovi... (Reakcia z pléna.) Iba, pardon. Nie je moja chyba, je to ich chyba, pánovi poslancovi Baránikovi.
Šeliga, Juraj, poslanec NR SR (2023-05-03):
Ďakujem pekne, pán podpredseda. Národná rada pridelila návrh tohto zákona na prerokovanie ústavnoprávnemu výboru, výboru pre ľudské práva a národnostné menšiny a výboru pre obranu a bezpečnosť. Poslanci, ktorí nie sú členmi týchto výborov, ktorým bol návrh zákona pridelený, neoznámili gestorskému výboru žiadne stanoviská. Ústavnoprávny výbor a výbor pre obranu a bezpečnosť návrh prerokovali a odporúčali ho schváliť. Výbor pre ľudské práva a národnostné menšiny nebol uznášaniaschopný. Časť IV správy obsahuje 12 pozmeňujúcich návrhov, gestorský výbor odporúča o nich hlasovať spoločne a schváliť ich. Gestorský výbor odporúča návrh zákona schváliť aj ako celok. Spoločná správa výborov o prerokovaní tohto návrhu zákona bola schválená uznesením ústavnoprávneho výboru z 2. mája tohto roka. Zároveň som bol poverený týmto uznesením, aby som informoval Národnú radu o výsledku prerokovania a predkladal návrhy v zmysle rokovacieho poriadku. Pán predsedajúci, prosím vás, aby ste otvorili rozpravu.
Bagačka, Michal, poslanec NR SR (2018-12-06):
Pán premiér, ani nie tak doplňujúca otázka, ale v podstate také poďakovanie, lebo čo chodíme aj sme z regiónov, myslím si, že ľudia to vnímajú pozitívne a samozrejme najviac pozitívnejšie to budú vnímať budúci rok, keď naozaj v tej peňaženke možno uvidia viacej euro a ešte pozitívnejšie ten ďalší rok. Takže ďakujem.
Kozelová, Monika, poslankyňa NR SR (2022-10-21):
Vážení kolegovia, ja som rada, že ten zákon predkladáte, takže ak pán kolega Dostál požiadal o podporu, tak z mojej strany ju určite mať budete. Ja si myslím, že je najvyšší čas, aby sa naozaj spravil poriadok, hlavne teda v Bratislave, v Košiciach, predpokladám, že rovnako. Ja naozaj vítam to, že ste sa do toho pustili a ešte navyše takto pekne pred voľbami, tak to bude fajn. Takže z mojej strany tú podporu budete mať, lebo ten poriadok je naozaj treba spraviť, a to vo všetkých oblastiach, ktoré ste otvorili. Takže tak.
Glváč, Martin, podpredseda NR SR (2019-04-04):
Prosím, prezentujme sa a hlasujme. (Hlasovanie.) Prítomných 125 poslancov, za 112, proti 13. Schválené. Konštatujem, že Národná rada vyslovila súhlas s uvedenou zmluvou. Pristúpime k hlasovaniu v treťom čítaní o návrhu uznesenia k návrhu na vyslovenie súhlasu s Protokolom k Severoatlantickej zmluve o pristúpení Severomacedónskej republiky (tlač 1348). Poprosím spravodajcu Martina Fedora, aby hlasovanie uviedol. (Hlasovanie o návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Severomacedónskej republiky , tlač 1348.)
Paška, Pavol, predseda NR SR (2014-10-14):
Ďakujem, pán minister,. Pán poslanec Jasaň je určený spravodajca. Poprosím ho o informáciu.
Bugár, Béla, podpredseda NR SR (2016-06-15):
Pani poslankyňa bola posledná prihlásená do rozpravy, preto vyhlasujem rozpravu za skončenú. Nech sa páči, pán navrhovateľ, pán poslanec Muňko, nech sa páči, môžte zaujať stanovisko k rozprave.
Pellegrini, Peter, predseda NR SR (2023-12-14):
Pani poslankyňa Holečková. (Krátka pauza.)
M. Číž, podpredseda NR SR: (2007-03-20):
(Hlasovanie.) Prítomných je 142 poslancov, za 79 poslancov, zdržalo sa 62 poslancov, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pani spravodajkyňa.
Nehézová, Jana, poslankyňa NR SR (2018-05-29):
Ďakujem za slovo. Nino, hovoril si o zákone č. 73/1986 Zb., ktorého vlastne novelu predkladáme. Ja som v tom zákone našla niekoľko per..., našla niekoľko periel. Tak počúvajme: – V súčasnej dobe nie je potrebné udávať dôvod, predpokladá sa, že žena sa dostala nechceným počatím. – O čom predpokladáme? Nerozumiem tomu. – O prerušenia tehotenstva požiada svojho obvodného gynekológa, ak zistí, že podmienky pre umelé prerušenie tehotenstva sú splnené, oznámi žene, v ktorom zdravotníckom zariadení sa umelé prerušenie tehotenstva vykoná. A teraz poďme k tým podmienkam: – Podmienkou je, že v posledných šiestich mesiacoch žena nepodstúpila umelé prerušenie tehotenstva, čiže zo zákona má nárok na interrupciu. – Čo je to nárok na interrupciu, pre boha živého?! Máme nárok na stravný lístok, máme nárok na, na stravu, na vodu, na bývanie. Ako môže mať žena nárok na interrupciu? A dvakrát do roka?! Veď je to niečo ohavné, že žena, ktorá by mala spĺňať posolstvo matky na tejto zemi, má nárok na dve interrupcie do roka. Ale počúvajme ďalej: – Ak má viacej ako 35 rokov a má dve žijúce deti, potom toto časové obmedzenie odpadá a ak má viacej ako 40 rokov, nemusí spĺňať ani podmienku o počte porodených detí. Tak teraz neviem, to je niečo hrozné. Ako môžme takúto ženu nazývať ženou? To je žena hyena, lebo žena matka k danému riešeniu nikdy neinklinuje a nikdy nepristúpi a nikdy by svoje dieťa neodsúdila na potrat. Preto sme museli predložiť novelu tohto zákona. Ďakujem. (Potlesk.)
Glváč, Martin, podpredseda NR SR (2018-12-13):
S reakciou pán poslanec Grendel.
Matej, Ondrej, poslanec NR SR (2011-09-14):
Pán predsedajúci, keďže sme odhlasovali pozmeňujúci a doplňujúci návrh a body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Grendel, Gábor, poslanec NR SR (2023-11-23):
164. Budem reagovať na pána ministra Rašiho, pretože podľa zákona o rokovacom poriadku by to tak malo byť. Takže bronzovú medailu za odvádzanie pozornosti získava pán minister Raši. Ten pokus o zosmiešnenie pána poslanca Trubana, come on, pán minister, máte naozaj na viac. Ako spochybňovať to, že pán poslanec Truban hovoril o návrhu na vyslovenie nedôvery o niekom, kto ešte nemal dôveru Národnej rady. No ale potom sa postupovalo presne v zmysle zákona. Počkalo sa na vyjadrenie dôvery a potom opozícia tento návrh podala. Takže naozaj skúste nabudúce niečo lepšie. Snáď nechcete po nás, aby sme sa teraz my vám vysmievali za to, že nerozoznáme programové vyhlásenie vlády od koaličnej zmluvy. Povedali ste, že Tomáš Valášek vlastnoručne podpísal programové vyhlásenie vlády Igora Matoviča, ha-ha-ha. Ale nič také sa nestalo. Programové vyhlásenie vlády poslanci nepodpisovali, pán minister. Podpisovali koaličnú zmluvu. Ak neviete rozdiel medzi koaličnou zmluvou a programovým vyhlásením vlády, tak sa opýtajte na ten rozdiel skúsenejších kolegov. (Potlesk.)
Laurenčík, Milan, podpredseda NR SR (2021-06-24):
Pán poslanec Stanislav Mizík, nech sa páči.
Chren, Martin, poslanec NR SR (2011-06-01):
Ďakujem veľmi pekne. Vážený pán predseda, ctené kolegyne, ctení kolegovia, v nadväznosti na zdôvodnenie, ktoré uviedol pán minister, si dovoľujem predložiť pozmeňovací návrh poslanca Národnej rady Slovenskej republiky k vládnemu návrhu zákona o zrušení zákona č. 140/2010 Z. z. o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny, tlač 210, v nasledujúcom znení: „V § 2 sa slová „1. apríla 2011“ nahrádzajú slovami „1. augusta 2011“.“ Odôvodnenie: Ide o úpravu termínu účinnosti zákona vzhľadom na dĺžku legislatívneho procesu, navrhovaná účinnosť sa teda odkladá z 1. apríla na 1. augusta tohto roku. Vážený pán predsedajúci, ďakujem veľmi pekne.
Figeľ, Ján, podpredseda NR SR (2014-02-11):
S reakciou Jozef Viskupič.
Krajčí, Marek, poslanec NR SR (2022-06-23):
Ďakujem. Teraz pristúpime k hlasovaniu o podaných pozmeňujúcich návrhoch v rozprave v poradí, v akom boli predložené. Hlasujme o pozmeňujúcom návrhu pani poslankyne Jany Žitňanskej.
Laurenčík, Milan, podpredseda NR SR (2022-02-15):
Prosím, prezentujme sa a hlasujme o návrhu pána spravodajcu, kde si určíme výbory, gestorský výbor, ako aj lehotu na prerokovanie zákona vo výboroch. (Hlasovanie.) Prítomných 120, za 81, proti 13, zdržalo sa 25, nehlasoval 1. Konštatujem, že tento návrh sme schválili, určili sme si výbory, gestorský výbor, ako aj lehotu na prerokovanie. Kolegyne, kolegovia, to bolo z hlasovania všetko. Procedurálny návrh pán poslanec Marián Kéry, nech sa páči.
Majorová Garstková, Jana, poslankyňa NR SR (2020-03-20):
Sľubujem. (Potlesk.)
Shahzad, Silvia, poslankyňa NR SR (2016-09-21):
Ďakujem vám za vaše komentáre k môjmu vystúpeniu. Ja by som len chcela možno pripomenúť, že vy sa na to pozeráte z pohľadu rodiča a, samozrejme, máte pravdu. Ja som vám to priblížila z pohľadu osoby s ťažkým zdravotným postihnutím. Mám to, samozrejme, odžité. Pani Krištúfková, vy ste hovorili, že vy by ste svoje dieťa nezverili nejakému 18-ročnému asistentovi (reakcia navrhovateľky), šesťročné. Ale ja si myslím, že aj v bežnom živote teda zdravé deti rodičia zverujú rôznym opatrovateľkám, a teda sú to väčšinou študentky, mladé dievčatá a tiež to nie je problém. Takže neviem. Osobne, osobne, nemusí to byť a, samozrejme, tam nie je nikde napísané, že to musíte zveriť. Vy to zveríte niekomu, komu dôverujete. Bolo to spomenuté, že títo rodičia si zaslúžia opatrovateľskú činnosť. A to je presne to správne slovo, že áno, pokiaľ možno v istej fáze je to opatrovanie, je to naozaj opatrovanie, je to preberanie zodpovednosti za to dieťa a v tom prípade to má riešiť opatrovateľský príspevok. Lenže ten rozdiel medzi opatrovateľským príspevkom a osobnou asistenciou je naozaj obrovský. Pani Šebová, ja by som chcela povedať, že tými vyjadreniami, ktoré ste vy zase zdôraznili, že je to len formálne, pomáhate k zrušeniu osobnej asistencie, pretože naozaj nás budú obviňovať, že my tu všetci podvádzame, a nie je to pravda. Takže len toľko, ale ďakujem vám aj tak.
Mihál, Jozef, poslanec NR SR (2017-09-11):
Ja len tak technicky chcem povedať, že jedna vec je, že kto tu teraz sedí. No ak počítam dobre, tak štyria poslanci za stranu SMER, ak mi nikto neunikol, hej, ktorí (reakcia z pléna)... Päť, prepáčte. Na balkóne ešte niekto? Aha, tam, tam, dobre, šesť, sedem, desať, osemnásť, dobre. Čiže, samozrejme, možno by ste to mohli povedať pánovi ministrovi, keby ste chceli, ale dôležité je to, že predsa celý, všetky body rokovania, všetky zákony, dôvodové správy sú predsa na internete, keď nie inde, a aparát ministerstva si ich študuje pozorne, to mi, kolegyne, kolegovia, verte, aspoň za mojich čias to tak bolo. Čiže aparát, ak nie priamo minister, sa zaoberá všetkým tým, čo sa tu šustne, a verím, že odborníci, ktorí na ministerstve sú, a nie je ich málo, si tieto zaujímavé návrhy zákonov všimli a niečo s tým urobia. Možno pomknú ministra k tomu, aby uvažoval o ich podpore, možno ich prevezmú do niečoho svojho. Máme tu ministerský návrh, bude tu druhé čítanie o mesiac, takže ja sa teším na pozitívne prekvapenia.
Suja, Miroslav, poslanec NR SR (2020-04-24):
Ďakujem za slovo, pán predsedajúci. Miňo, zaťal si do živého, pravda sa ťažko počúva. Hovorí sa: „Jožkovi, čo sa nedokáže postaviť, tak aspoň postavil všetky mikrofóny v sále.“ (Smiech v sále. Prerušenie vystúpenia predsedajúcim.)
Kollár, Boris, predseda NR SR (2021-10-19):
Ďakujem. Na predrečníka evidujem jednu faktickú poznámku. Vystúpi pani poslankyňa Žitňanská. Nech sa páči, máte slovo.
B. Bugár, podpredseda NR SR: (2004-06-30):
(Hlasovanie.) Prítomných 125 poslancov, za návrh 122, nehlasovali 3. Konštatujem, že tieto body zo spoločnej správy sme schválili. Nech sa páči.
Bugár, Béla, podpredseda NR SR (2011-12-13):
Vážené panie poslankyne, páni poslanci, chcem sa opýtať, či každý, kto chcel, využil svoje právo a bol hlasovať. Pokiaľ áno, tak vyhlasujem hlasovanie za skončené. A zároveň vyhlasujem prestávku. Budeme pokračovať, tak ako sme hovorili, o 14.00 hod. Do tej doby, samozrejme, skrutátori sčítajú odovzdané hlasy. Takže pokračovanie o 14.00 hod., tak ako sme sa dohodli, so zákonom. Prajem vám príjemné prežitie tých dvoch hodín a, samozrejme, dobrú chuť. (Prerušenie rokovania o 11.43 hodine. Spracúvanie výsledkov verejného hlasovania.) (Pokračovanie rokovania o 14.00 hodine.)
Dostál, Ondrej, poslanec NR SR (2017-12-01):
Pán poslanec Krajčí, súhlasím s tou vašou kritikou legislatívneho procesu v Národnej rade, teda najmä s tým, že sa na poslednú chvíľu dávajú k návrhom zákonov rozsiahle pozmeňujúce návrhy a deje sa to vo výbore, kde poslanci ani nemajú často čas sa s tým oboznámiť. V mnohých výboroch je taká prax, že iba príde na stôl niečo počas rokovania výboru a teda koalícia je samozrejme dohodnutá a opozícia to zobere len na vedomie a ide častokrát o zásadné zmeny predloženého návrhu zákona, v niektorých prípadoch dokonca aj o veci, ktoré v tom pôvodnom návrhu zákona nie sú vôbec riešené, ale upravujú sa úplne iné veci z novelizovaných zákonov. A dejú sa aj väčšie zverstvá, keď sa to nedeje cez výbory, ale priamo až na rokovaní pléna. Niektorý z poslancov vystúpi, prečíta to a o hodinu a pol sa o tom, o tom hlasuje. Alebo dokonca sa dejú také veci, že niektorí, niektorí poslanci alebo niektoré pozmeňováky vôbec nesúvisia nielenže s témou v rámci zákona, ale novelizujú iný zákon. A teraz narážam na takzvané prílepky, napríklad keby chcel niekto prostredníctvom tohto zákona riešiť trebárs problematiku zmrazovania platov a predložil by pozmeňujúci návrh k zdravotníckemu zákonu, ktorý nijako nesúvisí s platmi ústavných činiteľov a dodal by tam ďalší článok nijako nesúvisiaci. Bolo by to v rozpore so zákonom o rokovacom poriadku a teda verím, že aj klub OĽANO si ctí legislatívne pravidlá a bude sa, bude sa podľa toho správať aj v tomto, aj v iných prípadoch. Ďakujem.
Zemanová, Anna, poslankyňa NR SR (2016-09-21):
Ďakujem pekne za slovo. Vážený pán predsedajúci a pán minister, navrhujem, aby sa odložilo rokovanie o pristúpení k Parížskej dohode, a prosím, keby sa mohlo o tomto bode hlasovať. A je to z toho dôvodu, že materiál, ktorý nám bol predložený na rokovanie, neobsahuje všetky náležitosti tak, aby sme sa mohli plnohodnotne rozhodnúť, lebo síce má deklaratívnu, súčasná podoba dohody má deklaratívnu podobu, ale materiál, ktorý nám bol predložený, neobsahuje dopady na verejné financie, dopady na sektorové strategické politiky. Bola by som rada, aby pri hlasovaní sme mali všetky tieto informácie pokope a mohli sa všetci zodpovedne rozhodnúť.
Paška, Pavol, predseda NR SR (2013-03-21):
Hlasujeme. (Hlasovanie.) 139 prítomných, 57 za, 76 proti, 6 sa zdržali. Ani tento návrh sme neschválili.
Kmec, Stanislav, poslanec NR SR (2018-09-18):
Ďakujem. Vážená pani predsedajúca, vážené pani poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa menia a dopĺňajú niektoré zákony (tlač 1034), podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 1246 z 19. júna 2018 pridelila návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre verejnú správu a regionálny rozvoj a Výboru Národnej rady pre ľudské práva a národnostné menšiny. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor Národnej rady uznesením č. 427 z 11. septembra 2018 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Výbor Národnej rady pre verejnú správu a regionálny rozvoj uznesením č. 154 zo 6. septembra 2018 s návrhom zákona súhlasil a odporučil ho Národnej rade Slovenskej republiky schváliť. Výbor Národnej rady pre ľudské práva a národnostné menšiny uznesením č. 102 zo 6. septembra 2018 s návrhom zákona súhlasil a odporučil ho Národnej rade schváliť. Z uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce a doplňujúce návrhy, ktoré nebudem čítať, nakoľko máte spoločnú správu k dispozícii. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: hlasovať spoločne o bodoch 1 až 19 s odporúčaním gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady bola schválená uznesením gestorského výboru č. 161 z 11. septembra 2018. Týmto uznesením ma výbor zároveň poveril ako spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Ďakujem.
Glváč, Martin, podpredseda NR SR (2019-04-02):
Ďakujem. S faktickou nikto. Končím možnosť prihlásiť sa. Takže nech sa páči, príhovor pána poslanca Hegera.
Madej, Róbert, poslanec NR SR (2016-10-20):
Ďakujem veľmi pekne. Vážený pán predsedajúci, v rozprave vystúpili štyria poslanci Národnej rady. Žiadny nepodal procedurálny návrh. Prosím preto, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Laurenčík, Milan, poslanec NR SR (2016-11-23):
Ďakujem za slovo. Ďakujem ti, kolega Miro, za prednesenie nášho pozmeňujúceho návrhu a chcel by som ešte aj ja zdôrazniť, že tak ako názov zákona znie, je to zákon o správnych poplatkoch, tak tento zákon by mal riešiť výlučne správne poplatky, teda poplatky za úkon, ktorý sa vykonáva, za prácu, ktorá sa pritom spotrebúva, za materiál, energie a prípadne nejaké ďalšie, ďalšie veci. Určite by to, by v tom poplatku nemali byť skryté dane a rôzne iné ciele vlády – vytiahnuť od ľudí nejaké ďalšie peniaze. Ak má byť naša legislatíva čistá, tak ak, a vláda chce nejak takto peniaze ďalšie od majiteľov vozidiel získať, tak by to mala priamo pomenovať a dať to do takého zákona, ktorý rieši dane alebo prípadne nejaké ďalšie odvody. Ďakujem veľmi pekne.
P. Paška, predseda NR SR: (2007-12-05):
(Hlasovanie.) 142 prítomných, všetci boli za. Konštatujem, že sme navrhované uznesenie schválili. Teraz pani poslankyňa Beata Sániová bude uvádzať v druhom čítaní hlasovanie o vládnom návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení niektorých zákonov (tlač 416).
Laššáková, Jana, podpredsedníčka NR SR (2013-06-27):
Ďakujem, pán podpredseda vlády. V poradí siedmu otázku položil pán poslanec Pavol Zajac ministrovi dopravy, výstavby a regionálneho rozvoja Slovenskej republiky Jánovi Počiatkovi a otázka znie: „Vážený pán minister, v akom termíne predpokladáte rozhodnutie o variante výstavby rýchlostnej cesty R4 Hanušovce nad Topľou – Svidník, ktorej projekčnú prípravu ste zastavili v januári 2013? Môžu obyvatelia regiónu na základe výsledkov štúdie realizovateľnosti očakávať aj iné varianty, aké boli doteraz prezentované verejnosti?“ Nech sa páči, pán... (Reakcia z pléna.) No, ako sme rýchle vyriešili. (Povedané so smiechom. Smiech v sále.) Ja som si to ani nevšimla, ale prečítala som otázku. Takže čas určený na hodinu otázok a odpovedí uplynul. Končím tento bod. Zároveň chcem poprosiť členov vlády, keďže nasledujú písomné odpovede na interpelácie a interpelácie, aby naďalej zotrvali v rokovacej miestnosti. Otváram bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 27. mája 2013, tlač 531. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 531 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Písomne sa do rozpravy prihlásili dvaja páni poslanci, a to pán poslanec Mikuláš Huba z klubu OĽaNO a pán poslanec Alojz Hlina. Nech sa páči. (Reakcia z pléna.) Ale nie, toto sú písomné odpovede, interpelácie ďalší bod. Poprosím vás, pán poslanec Huba, nech sa páči, máte slovo. (Rokovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 531.)
Krajkovič, Mikuláš, poslanec NR SR (2017-11-28):
Ďakujem pekne za slovo. Vážený pán podpredseda, pani poslankyne, páni poslanci, pani ministerka, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, je to tlač 748. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 26. januára 2018 a v gestorskom výbore do 29. januára 2018. Pán predsedajúci, otvorte rozpravu.
Laššáková, Jana, podpredsedníčka NR SR (2012-09-25):
Pani poslankyňa Nicholsonová, nech sa páči.
M. Číž, podpredseda NR SR: (2008-11-05):
S faktickými poznámkami sa prihlasujú pán poslanec Miššík, pán poslanec Jasaň, pán poslanec Halecký. Pokiaľ je to všetko, uzatváram možnosť prihlásiť sa s faktickou poznámkou. Slovo má pán poslanec Miššík.
Blaha, Ľuboš, poslanec NR SR (2021-10-21):
Pán poslanec Žiak je veľkou hanbou tohto parlamentu a mám pocit, že keby hlúposť nadnášala, tak sa tu vznáša ako Sulíkov balónik. To je tak niečo neuveriteľné, čo tento človek natliachal. On konečne objavil knihu, prvú v živote! Našiel v schránke príručku krajnej pravice a on ako liberál teraz tieto krajne pravicové nezmysly tu replikuje a číta nám to v parlamente. To ste už niekedy počuli? Nabudúce mu dohodíme do schránky nejaký letáčik od nejakej neonacistickej strany, tak on tu bude citovať Hitlera? Lebo toto bola úplne typická neonacistická propaganda, čo tu teraz predviedol pán liberál, liberál Žiak. Ako podľa neho bol Hitler presvedčený boľševik, a preto v Mein Kampfe asi 50-krát napísal, že jeho najväčším nepriateľom je židoboľševizmus. Áno, to dáva perfektnú logiku! A ešte perfektnejšiu logiku dáva, že Adolf Hitler ako prvého, koho poslal do koncentračného tábora, boli nemeckí komunisti na čele s ErnstomThalmannom. A viete, ako dopadol tento jeho akože kamarát, komunista Thalmann? Od roku ´33 do roku, Thälmann, od roku ´33 do roku ´45? Sedel na samotke. Na samotke, si to predstavte. Na samotke v base v koncentračnom tábore, potom ho vytiahli a zastrelili. Toto je ten veľký kamarát komunista Thälmann s Adolfom Hitlerom. Toto tu, toto tu trieska tento človek Žiak, absolútne neznalý histórie. Absolútne neznalý ničoho. Ja sa hanbím, mám pocit obrovskej prenesenej hanby a je to veľká urážka aj všetkých tých miliónov komunistov, ktorí bojovali a padli v boji proti fašizmu, v boji proti Hitlerovi. Takto urážať! Dokonca mnohých našich starých rodičov, ktorí verili, že musia poraziť fašizmus. Preboha, človeče, spamätajte sa a opakujem, učte sa, učte sa, učte sa, ale myslím si, že taký človek bez morálky, aj keby teraz prečítal hneď všetky knihy sveta, nikdy lepší nebude. Vy ste jedno obyčajné, číre zlo. Ďakujem pekne.
Sulík, Richard, podpredseda vlády a minister hospodárstva SR (2022-05-19):
Takto, môžem k tomu niečo?
Pellegrini, Peter, predseda NR SR (2024-02-08):
Prezentujme sa a hlasujme o bode číslo 82 z pozmeňujúceho návrhu pána poslanca Galka a Grendela. (Hlasovanie.) Prítomných 141 poslancov, za 30, proti 77, zdržalo sa 34. Tento bod sme neschválili.
Danko, Andrej, predseda NR SR (2017-10-13):
Ďakujem, pán poslanec. Na vystúpenie pána poslanca jedna faktická. Uzatváram možnosť prihlásenia s faktickými. Pán poslanec Goga.
L. Szigeti, poslanec: (2009-09-08):
Je pravda, že Slovenská republika potrebuje novelizáciu niektorých paragrafov a niektorých častí vysokoškolského zákona, ale myslím si, že táto novelizácia vysokoškolského zákona v niektorých paragrafoch a častiach je trošku prehnaná. Samozrejme, že celá novela chce reagovať na súčasné problémy a otázky vysokoškolského prostredia, čo je v poriadku a s mnohými predloženými zmenami sa dá súhlasiť, pretože skutočne tie zmeny sú potrebné. Jednoznačne viem si predstaviť takú zmenu, ktorá hovorí o tom, že vysoké školy môžu vypožičiavať svoj majetok aj podnikateľom pre podnikateľskú sféru. Žiadne problémy s tým nemám. Takisto vítam tie časti, ktoré hovoria o nových možnostiach v rámci mobility študentov medzi jednotlivými našimi univerzitami, vysokými školami. Čiastočne tieto veci boli umožnené aj v pôvodnom zákone. Samozrejme, že je to v tejto novele rozšírené a dostali sa aj nové ustanovenia do tejto novely. Aj to je v poriadku. Čo pre mňa robí veľký problém, to je skutočnosť, ktorá súvisí s prebiehajúcou komplexnou akreditáciou. Poznáme situáciu, vieme, že celá táto komplexná akreditácia je pred finišom, pred záverom. Zrejme na základe hodnotenia Akreditačnej komisie, na základe odporúčania pána ministra, vláda by mala rozhodnúť. Práve v tom vidím problém, pretože som toho názoru, že ak naše vysoké školy, naše univerzity vznikli zo zákona, vznikli na základe rozhodnutia poslancov Národnej rady Slovenskej republiky, nepovažujem za prijateľné riešenie, keď o preradení tej-ktorej univerzity by mala rozhodovať vláda. Myslím si, že ak prax na Slovensku bola taká, že zákonom vznikajú a zanikajú univerzity, tak aj v oblasti preraďovania vysokých škôl, univerzít by sme si mali zachovať túto prax. A z toho dôvodu, že táto novelizácia zákona obsahuje také ustanovenia, že dáva príliš vysoké kompetencie a práva vláde Slovenskej republiky, ktoré práva si myslím, že prináležia Národnej rade Slovenskej republiky, Strana Maďarskej koalície nebude podporovať predloženú novelu vysokoškolského zákona. Ďakujem pekne.
Klus, Martin, podpredseda NR SR (2019-10-24):
Ďakujem, pán minister. Teraz dávam slovo spravodajkyni z ústavnoprávneho výboru, poslankyni Irén Sárközy, aby informovala Národnú radu o výsledku rokovania výboru o tomto návrhu zákona, aby odôvodnila návrh a stanovisko gestorského výboru.
Jahnátek, Ľubomír, minister pôdohospodárstva a rozvoja vidieka SR (2014-05-13):
Ďakujem pekne za slovo. Vážený pán predseda, vážené panie poslankyne, páni poslanci, Ministerstvo pôdohospodárstva a rozvoja vidieka Slovenskej republiky a vláda Slovenskej republiky sa už na jar minulého roku začali zaoberať prípravou právnej úpravy podmienok nadobúdania vlastníctva poľnohospodárskej pôdy, a to nielen v súvislosti s vtedy sa blížiacim ukončením prechodného obdobia, počas ktorého mali cudzinci zakázané vlastníctvo nadobúdať. Ako podklady pre túto prípravu slúžili výsledky výskumnej úlohy, v rámci ktorej rezortné výskumné pracovisko od roku 2008 sleduje vývoj v tejto oblasti v 12 vybraných okresoch Slovenskej republiky. Pri príprave predkladaného návrhu sa okrem iného vychádzalo zo skutočností, že najväčší podiel nákupu poľnohospodárskej pôdy realizujú realitné a advokátske kancelárie a že u takmer 40 % nakúpených pozemkov nebolo možné určiť, kto pôdu skutočne kúpil a najmä, na aké účely ju v skutočnosti využil. (Prerušenie vystúpenia predsedajúcim.)
Kvorka, Ján, poslanec NR SR (2020-01-21):
Teraz pristúpime k hlasovaniu o vrátenom zákone ako celku. Pán predseda, dajte, prosím, hlasovať o vrátenom zákone.
Stančík, Andrej, poslanec NR SR (2022-04-29):
Ďakujem. Treba pomenovať, čo toto celé teatro je. Je to čistá obštrukcia, pričom všetky béčka, céčka a déčka SMER-u idú vystupovať len preto, aby ste natiahli čas, aby na tú väzbu nakoniec ani nebol dôvod. My dnes vidíme, že tie dva roky, čo ste tu každý deň pomaly robili tlačovku a spochybňovali všetkých, spochybňovali ste médiá, to je v poriadku, to je taký evergreen, potom ste spochybňovali policajtov. Tí istí policajti, ktorí predtým dali dole hrubokrkú mafiu, sú dnes veľkým problémom, pretože idú po krku vám, potom ste spochybňovali prokurátorov, potom ste spochybňovali sudcov. No a, samozrejme, ste spochybňovali svedkov, pretože to sú kriminálnici a vôbec vám nevadilo, že vy počas vašich vlád ste týchto istých kriminálnikov držali na najvyšších funkciách v štáte. Tá celá táto konšpirácia mala jediný cieľ, a to pripraviť si obhajobu pre to, aby ste nemuseli jedného dňa čeliť spravodlivosti. Každopádne dnes vidíme pod ťarchou dôkazov, kolega Pollák hovoril o tom, ako mu prišiel list z Úradu inšpekčnej služby o tom, že on a jeho rodina boli nezákonne ktovie kým lustrovaní OČTK len preto, že jeho otec bol poslanec za OĽANO. Takto fungoval váš mafiánsky štát. My nehlasujeme o tom, či Fico pôjde do väzby a vy to dobre viete. My hlasujeme o tom, či súd bude môcť posúdiť, či Fico pôjde, alebo nepôjde do väzby. To, že sa toho bojíte ako čert kríža, vypovedá o vás viac ako o nás. Každopádne ja budem, samozrejme, hlasovať za a myslím si, že poslanec protikorupčného hnutia, ktorý takto hlasovať nebude, nemá v takomto hnutí čo robiť.
Bugár, Béla, podpredseda NR SR (2017-11-30):
Nech sa páči, prezentujme sa a hlasujme. (Hlasovanie.) Prítomných 140, za 119, proti 3, 18 sa zdržali. Sme v treťom čítaní , preto otváram rozpravu v rámci tohto čítania a čakám, či náhodou niekto sa prihlási do rozpravy, ale zbytočne. Takže vyhlasujem rozpravu za skončenú. Nech sa páči, môžme pristúpiť k hlasovaniu záverečnému.
A. Belousovová, podpredsedníčka NR SR: (2008-04-03):
Zároveň vyhlasujem krátku 3-minútovú technickú prestávku. (Prerušenie rokovania o 15.06 hodine.) (Pokračovanie rokovania o 15.10 hodine.)
Podmanický, Ján, poslanec NR SR (2021-12-14):
Ďakujem za slovo. Pán podpredseda, ja ako som dobre počul vystúpenie pána poslanca Ledeckého, tak on oznámil, že mu nefungovalo zariadenie, a preto chcel zmeniť svoje hlasovanie alebo oznámil, že hlasoval ináč. On nepodal námietku. Pán poslanec nepodal námietku, on len oznámil to, čo tu bežne poslanci oznamujú, keď sa pomýlia pri hlasovaní. Takže on len dal oznamovaciu vetu, žiadnu námietku nepovedal, takže nie je splnená tá požiadavka ods. 4 a nie je potrebné dať o tom hlasovať. (Ruch v sále. Telefonovanie predsedajúceho služobným telefónom.)
Šeliga, Juraj, podpredseda NR SR (2020-12-02):
Ďakujem veľmi pekne. Ja si myslím, že samozrejme, že poslanci Národnej rady a verejní činitelia majú byť solidárni v situácii, keď sa ekonomike nedarí, o to viac, ale to, čo predvádzate, páni z ĽSNS, je hrubý populizmus, pretože, za prvé, sú dve podmienky, na základe ktorých sa upravujú platy ústavných činiteľov. Prvá podmienka, pomenoval ju pán poslanec Viskupič, pán poslanec Beluský na to reagoval, pôjdu nám platy dolu, pretože sa zvýšil dlh. A druhá podmienka sú jasné čísla. Ten výpočtový mechanizmus je úplne známy, je upravený v zákone o platových pomeroch a je upravený v zákone, v ústavnom zákone o verejnom záujme. Priemerná mzda v národnom hospodárstve minulý rok bola 1 092 eur. Tento rok, I. kvartál, priemerná mzda 1 085 eur, II. kvartál 1 088 eur, III. kvartál 1 087 eur. Keby sa neviem čo stalo, že v IV. kvartáli stúpne tá mzda, tak nikdy nebude viac ako 1 092 eur za minulý rok. To znamená, že keby sme si zmrazili platy, tak de facto ich máme vyššie, ako ich budeme mať podľa tohto výpočtového mechanizmu. To je celé.
Laššáková, Jana, podpredsedníčka NR SR (2013-09-20):
S reakciou pán poslanec Štefanec, nech sa páči.
Laššáková, Jana, podpredsedníčka NR SR (2014-09-12):
Prezentujme sa a hlasujeme. (Hlasovanie.) Prítomných je 80 poslancov, za návrh 78, proti nebol žiaden, nikto sa nezdržal, nehlasovali 2 poslanci. Konštatujem, že sme schválili návrh novely zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia. Odhlasovali sme všetky body, ktoré boli prerokované. Pán poslanec Jasaň.
Grendel, Gábor, doterajší podpredseda NR SR (2023-10-25):
Pán poslanec Michal Lukša.
Baránik, Alojz, poslanec NR SR (2018-03-26):
Ďakujem pekne. Chcel som kolegovi Klusovi poďakovať za to, že nám pripomenul, že kto tu ako vidí zahraničnú orientáciu Slovenska, kto tu vidí ako nepriateľa Slovenska nejaké tajomné sily z Ameriky. Myslím si, žeby to bolo treba povedať otvorene, ak to doteraz nebolo jasné, tak nech to je jasné, že toto je koalícia SMER-u a kotlebovcov, a keď nie teraz otvorene, tak zakrátko to už bude. Ja si myslím, že by sme mali navrhnúť, aby si strana Kotleba – Ľudová strana Naše Slovensko, aby si ich poslanci presadli sem, aby sedeli spolu so smerákmi, a my si sadneme tam, kde patríme na opozíciu, pretože toto je jasné, že toto je ideová a mentálna koalícia SMER a Kotleba. Ďakujem.
Paška, Pavol, predseda NR SR (2014-10-23):
Pán poslanec, beriem na vedomie váš názor, odhlasovali sme, poslanci vyjadrili svoj názor. Krátka prestávka päťminútová a budeme pokračovať v rokovaní. (Prestávka.) (Po prestávke.)